钦定古今图书集成/理学汇编/文学典/第009卷 > 辨体 > 《诗文助辞》
## 钦定古今图书集成/理学汇编/文学典/第009卷 > 辨体 > 《诗文助辞》

文有助辞，犹礼之有傧，乐之有相也。礼无傧则不行，
乐无相则不谐，文无助则不顺。《檀弓》曰：“勿之有悔焉

嫌其多也；《左氏传》曰：“其有以知之矣”，又曰：“其无乃是
也乎”，此二句六字成句，而四字为助，亦不嫌其多也。
《檀弓》曰：“南宫縚之妻之姑之丧”，《乐记》曰：“不知手之舞
之，足之蹈之也”，凡此不嫌用“之”字为多，《礼记》曰：“言则
大矣，美矣盛矣”，此不嫌用“矣”字为多，《檀弓》曰：“美哉轮
焉”，《论语》曰：“富哉言乎”，凡此四字成句，而助辞半之，不
如是，文不健也。《左氏传》曰：“美哉，泱泱乎大风也哉！表
东海者其太公乎，国未可量也。”此又每句终用助读
之，殊无龃龉艰辛之态。　诗人用助辞，多用韵在其
上。有用也，辞，若“何其处也”，“必有与也”；有用而辞，若“俟
我于著乎”，而“充耳以素乎”而有用矣；辞若“陟彼砠矣”，
“我马瘏矣”；有用忌辞，若“抑磬控忌”，“抑纵送忌”；有用兮，
辞若“其实七兮”，“迨其吉兮”；有用之辞，若“知子之顺之”，
“杂佩以问之”；有用止辞，如“既曰庸止”，“曷又从止”，有用
且辞，若“椒聊”“且远”条，且又《礼记》散文，亦有韵协，如曰：
“礼行于郊，而百神受职焉；礼行于社，而百货可极焉；
礼行于祖庙，而孝慈服焉；礼行于五祀，而正法则焉。”